Arūnas Poniškaitis

Arūnas Poniškaitis (g. 1966 m. rugpjūčio 1 d.) – Vilniaus arkivyskupijos vyskupas augziliaras ir titulinis Sinos vyskupas.

 Biografija 
Augo praktikuojančių katalikų šeimoje, pakrikštytas Griškabūdžio bažnyčioje. Pirmuosius 4-erius metus gyveno tėviškėje, Žvirgždaičių parapijos Vyšpinių kaime (Šakių rajonas), vėliau – Vilkaviškyje.

1984 m. baigė Vilkaviškio 2-ąją vidurinę mokyklą (dabar – „Aušros“ gimnazija), atliko privalomąją tarnybą sovietinėje armijoje. Nuo 1987 m. iki 1992 m. studijavo Kauno tarpdiecezinėje kunigų seminarijoje. Studijavo Popiežiškajame Šv. Grigaliaus universitete Romoje, teologijos licenciatas (1997 m.). 2001 m. gruodžio viduryje apgynė disertaciją tema „Monstratio. Fundamentinės teologijos metodologijos pasikeitimas ir tikėjimo apologija Lietuvos Bažnyčioje po Vatikano II Susirinkimo”, teologijos daktarasLCN.lt inf..

1992 m. gegužės 31 d. įšventintas Marijampolėje (vysk. Juozas Žemaitis, MIC). Alytaus Šv. Angelų Sargų parapijos vikaras.
Alytaus šv. Kazimiero parapijos klebonas, 2001–2004 m. Vilkaviškio vyskupijos Palaimintojo Jurgio Matulaičio kunigų seminarijos Marijampolėje dvasios tėvasPaskyrimai, 2001–2009 m. VDU Katalikų teologijos fakulteto fundamentinės teologijos dėstytojasVilkaviškio vyskupijos inf. , dėstė kursus Marijampolės kunigų seminarijoje ir Marijampolės kolegijoje, nuo 2003 m. kun. Arūnas Poniškaitis Vilkaviškio vyskupijos kurijos notaras, nuo 2004 m. Vilkaviškio vyskupo generalvikaras. 2005 m. jam suteiktas Šventojo Tėvo kapeliono – monsinjoro – titulas. Pastarąjį dešimtmetį jis taip pat buvo Vilkaviškio vyskupijos kunigų tarybos nariu ir konsultoriumi, Marijampolės „Tikėjimo ir šviesos“ bendruomenės kapelionu, Vilkaviškio vyskupijos atstovu leidinyje „Bažnyčios žinios“, Ateitininkų federacijos Marijampolės vietovės valdybos dvasios vaduVilniaus arkivyskupijos vyskupu augziliaru nominuotas monsinjoras Arūnas Poniškaitis (2010 02 05, Vilniaus arkivyskupijos kurijos pranešimas spaudai).

2010 m. vasario 5 d. popiežius Benediktas XVI paskyrė Vilniaus arkivyskupijos vyskupu augziliaru (pagalbininku) ir tituliniu Sinos (dabartiniame Tunise) vyskupuBishop Arūnas Poniškaitis. Konsekracija Vilniaus Arkikatedroje 2010 m. kovo mėn. (per Lietuvos Globėjo Šventojo Kazimiero iškilmes)Kardinolas A. J. Bačkis turi naują padėjėją (Vilniaus arkivyskupijos kurija ir balsas.lt, 2010.02.05 14:08).
2011 m. spalio 26 d. jis išrinktas Lietuvos Vyskupų Konferencijos jaunimo reikalų tarybos pirmininku. 2014 m. spalio 24 d. perrinktas šioms pareigoms http://lvk.lcn.lt/nariai/poniskaitis.html

 Šaltiniai 

Kategorija:Lietuvos vyskupai
Kategorija:ateitininkai